ahigit nang anim na buwan mula nang garapa- 
M in. dukutin ng mga operatibang militar ng 

rehimeng Arroyo si Kasamang Leo Velasco sa 
Cagayan de Oro City. Sa harap ng maraming tao, sapi- 
litan siyang isinakay ng mga militar sa kanilang van, 
kasabay ang pagpapakilala sa sarili bilang mga pwer- 
sang panseguridad at pagbabanta sa mga tao sa pali- 
gid na “huwag makialam.” 

Si Ka Leo ay isa sa mga namumunong kagawad ng 
Komite Sentral at upisyal ng Komiteng Tagapagpaga- 
nap ng Komite Sentral (KT-KS) ng Partido Komunista ng 
Pilipinas. Nagsisilbi rin siyang konsultant ng National 
Democratic Front of the Philippines (NDFP) sa usapang 
pangkapayapaan sa Gubyerno ng Republika ng Pilipinas 
(GRP). Inaamin ng mga upisyal militar na si Ka Leo ay 
matagal na nilang gustong dakpin at patayin. 

Mariing kinukundena ng PKP at buong rebolusyona- 
ryong kilusan ang duwag na pagdukot kay Ka Leo, ang 
walang pakundangang paglabag sa kanyang mga kara- 
patan at ang patuloy na pagtanggi ng reaksyunaryong 
gubyerno at militar na ilitaw siya. Walang habas ang 
pasistang karahasan ng rehimeng Arroyo sa lahat ng 
masugid na lumalaban sa bulok na papet at reaksyuna- 
ryong gubyerno, estado at sistemang panlipunan. 

Sino si Ka Leo? 

Si Kasamang Leo Velasco ay kabilang sa ilampung 
libong naglitawang magigiting na mandirigmang Pili- 
pino sa kanilang pakikibaka para sa pambansang kala- 
yaan, katarungan, demokrasya, kapayapaan at tunay 
na kaunlaran. Isa siya sa mahuhusay na lider ng rebo- 
lusyong Pilipino. 

Sa araw ding ito, 56 na taon na ang nakararaan, 
ipinanganak si Ka Leo sa Olongapo, Zambales. Maaga 
siyang namulat sa api at di pantay na pagtrato sa mga 
Pilipinong manggagawa kumpara sa mga pribilehiya- 
dong Amerikano sa Subic Naval Base, kung saan nag- 
trabaho ang kanyang ama. Sa paghahangad na maging 
manggagamot, pumasok siya sa College of Medicine 
ng University of the Philippines noong 1970 at suma- 
pi sa Progresibong Kilusang Medikal (PKM). Sa inspi- 
rasyon ng Unang Sigwa ng 1970, masugid siyang lu- 
mahok sa pakikibaka para sa mga pambansa-demokra- 
tikong karapatan at interes ng sambayanan. 

Estudyante pa lamang siya sa medisina'y may ma- 
rubdob na pagnanais na siyang makapaglingkod sa 
mamamayan sa pamamagitan ng paggamot sa mga 
maysakit. Lumahok siya sa mga misyong medikal sa 
mga maralitang komunidad. Doo'y nakita niyang ang 
laganap na mga sakit ng tao ay sintomas lamang ng 
malalalim na sakit ng buong sistemang panlipunan. 

Sa pagpapalalim ng pagsusuri ay nakita niyang 
nauugat ang mga ito sa mga saligang suliranin ng im- 
peryalismong US, laganap na pyudalismo at malalang 
burukrata kapitalismong humantong na sa pasismo. 
Nagpasya siyang ialay ang buong buhay sa puspusang 
pakikibaka para sa mga interes at adhikain ng mama- 
mayan, lalong-lalo na ng masang anakpawis. 


Buhay rebolusyonaryo 

Tumungo siya sa kanayunan, 
kumilos at lumahok sa mga pakiki- 
baka sa hanay ng maralitang ma- 
sang magsasaka. Doo'y tuluy-tuloy 
niyang isinapraktika at pinaunlad 
ang panimulang mga natutunan ni- 
ya sa medisina. Naging mahusay si- 
ya sa acupuncture at iba pang pa- 
raan ng panggagamot. Isa siya sa 
mga pangunahing naging guro na 
nagbigay ng pagsasanay sa iba 
pang mga manggagamot na nagli- 
lingkod sa masa. 

Kasabay nito'y naging mahusay 
siyang pampulitikang instruktor at 
may malaking naiambag sa pagmu- 
mulat, pag-oorganisa at paglulun- 
sad ng mga pakikibakang masa. 
Ipinamalas niya ang sipag sa pag- 
aaral at talas ng pagsapol at pag- 
papaliwanag ng mga saligang rebo- 
lusyonaryong prinsipyo, istratehiya 
at taktika. Masigasig siya sa pagdi- 
diskubre at pagtuturo ng mga ba- 
gong kaalaman. Sa iba pang linya 
ng gawain, mga kumperensya at 
pagpupulong, lagi siyang aktibo sa 
paglilinaw ng mga susing kawing 
ng mga gawain, paghahapag ng 
mga bagong ideya at taktika sa 

Ang Ang Bayan ay inilalabas sa wikang 
Pilipino, Bisaya, Iloko, Hiligaynon, Waray 
at Ingles. 

Maaari itong i-download mula sa Phi- 
lippine Revolution Web Central na mata- 
tagpuan sa: 

www.philippinerevolution.org 

Tumatanggap ang Ang Bayan ng mga 
kontribusyon sa anyo ng mga artikulo at 
balita. Hinihikayat din ang mga mamba- 
basa na magpaabot ng mga puna at reko- 
mendasyon sa ikauunlad ng ating pahay- 
agan. Maaabot kami sa pamamagitan ng 
email sa: 

angbayan@yahoo.com 


Ang Ang Bayan ay inilalathala dalawang 
beses bawat buwan ng Komite Sentral 
ng Partido Komunista ng Pilipinas 


pagharap sa samu't 
saring usapin, laluna 
sa praktikal na pag- 
papatupad ng mga 
ito. 

Mulat na sinuong 
at pinangibabawan 
niya ang lahat ng 
kahirapan at pagpa- 
pakasakit--gutom, 
puyat, sakit, maha- 
haba at mahihirap 
na lakaran o matata- 
rik na akyatin, mati- 
tinding operasyong 
militar ng kaaway sa 
kanayunan, pagtugis 
ng kaaway sa kalun- 
suran, pagkawalay sa mga magu- 
lang, asawa't anak. Tanging sanda- 
ta niya ang mahigpit na pagyakap 
sa makatao't makatarungang layu- 
nin ng pambansa-demokratiko at 
proletaryong rebolusyon. 

Kilala si Ka Leo bilang mapag- 
mahal at mahusay na asawa at 
ama. Sa gitna ng mga kahirapan sa 
buong-panahong pagkilos at pagla- 
laan ng buhay sa rebolusyon, ang 
madalang na pakikipagkita sa asa- 
wa't anak ay palaging masaya, ma- 
kabuluhan at mabungang mga oka- 
syon. 

Siya ay mapagmahal at maala- 
lahanin sa mga kasama. Mahilig si- 
yang mamigay ng mga bagay na 
mayroon siya. Lagi siyang mabilis 
umagapay sa mga kasamang nasa 
kagipitan at humaharap sa mga su- 
liranin. Maraming kwento ang mga 
kasama at masa tungkol sa kanyang 
matiyagang pag-aasikaso sa mga 
may sakit, sa kanyang pagiging 
simple at madaling kausap. Mabilis 
niyang makuha ang loob ng mga 
kasama at masa. Subalit istrikto rin 
siya sa disiplinang pang-organisa- 
syon at sa pagtupad ng mga gawa- 
in. Marami ang natuto sa kanyang 
mahusay na aktitud at istilo ng 
paggawa at pamumuno. 

Sa lahat ng pagkakataon, ipi- 
namamalas ni Ka Leo ang katata- 


Leo Velasco, 1998 


gan kahit sa harap ng matitinding 
kahirapan. Kabilang siya sa mga 
mandirigmang ilang buwang nag- 
lakad sa mga kabundukan at kagu- 
batan ng Sierra Madre noong deka- 
da 1980 noong panahong matindi 
at walang tigil ang mga pagkubkob 
at pag-atake ng kaaway. Sa pana- 
hong ito, ipinamalas niya ang pag- 
kamapanlikha sa pangingibabaw sa 
mga kinaharap nilang suliranin ka- 
tulad ng panggigipit ng kaaway sa 
suplay ng pagkain. 

Hindi kailanman natitinag ang 
kanyang paniniwala sa pagtata- 
gumpay ng rebolusyon. Kabilang 
siya sa nakararaming muling nag- 
patibay at puspusang nagtaguyod 
sa mga saligang prinsipyo ng Par- 
tido sa harap ng mga tangka ng 
ilang traydor na baluktutin ito at 
lubhang pinsalain ang Partido at 
rebolusyonaryong kilusan. Nag- 
ambag siya nang malaki sa tagum- 
pay ng Ikalawang Dakilang Kilu- 
sang Pagwawasto at sa higit na 
malalaking pagsulong ng Partido 
at buong rebolusyonaryong kilu- 
san. 


Rebolusyonaryong pamumuno 
Pinakamatagal na kumilos si Ka 
Leo sa Cagayan Valley kung saan 
naglingkod siya sa pamunuan ng 
rebolusyonaryong kilusan. Sa pa- 

nahong ito, inabot ng rehiyon ang 
noo'y pinakamalaganap at masin- 
sing pagmumulat at pag-oorganisa 
sa masa, at pinakamalawak na pag- 
lulunsad ng mga pakikibakang 
agraryo at paglalatag ng rebolu- 
syonaryong kilusan. 

Tampok sa mga pinamunuan ni- 
yang malalawak na pakikibaka ng 
libu-libong magsasaka para sa lupa 
ang paglaban noong 1981-82 sa 
pangangamkam ng Hacienda San 
Antonio at Hacienda Sta. Isabel sa 
Ilagan, Isabela. Pinaugong niya at 
ng mga kasama ang panawagang 
"Labanan ang Kahirapan!” at “Lupa 
para sa mga Magsasaka at hindi 
bomba!” na nagsenyal ng pagrurok 
sa pagkilos ng laksang magsasaka 
sa buong Cagayan Valley laban sa 
pang-aapi at kahirapan. Ginising 
niyon ang pag-asa ng mga magsa- 
saka na magkaroon ng sariling lu- 
pang mabubungkal mula sa mahigit 
sandaantaong pagiging mga mala- 
tenante ng malalaking panginoong 
maylupa. 

Masigasig at matiyaga siya sa 
pagtuklas at pagtuturo ng mapan- 
likhang mga paraan sa pakikibaka. 
Masipag niyang pinamunuan ang 
mga breyktru para igiit ang kara- 
patang-tao ng mamamayan sa git- 
na ng katindihan ng militarisasyon 
ng kaaway noon sa (Cagayan Valley, 
sa panahong kailangang-kailangan 
pero hindi pa nakabubwelo ang 
mga hayag at ligal na antipasis- 
tang kilusang masa. Kabilang sa 
mga pinamumuan niyang breyktru 
ang mabilis at ligtas na pagkakabit 
ng mga anti-militarisasyong istri- 
mer at poster sa mismong tapat at 
pader ng mga kampo militar, sa 
mga poste sa haywey at sa mga gu- 
sali at bakod sa kabayanan. 

Tampok sa mga pagkilos na ito 
ang malaking martsa ng mamama- 
yan ng Baggao noong 1979 para 
iprotesta ang pagpaslang ng mili- 
tar sa lokal na lider magsasakang si 
Renato Diasan. Lumahok sa nasa- 
bing protesta si dating Sen. Jose 

"Pepe” Diokno, isa sa mga nangu- 
nguna noong tagapagtaguyod at 
abugado para sa karapatang-tao. 
Nagsimulang lumarga mula noon 
ang sunud-sunod na mga pagkilos 
ng masa sa mga kabayanan at sa 
mismong mga kampo militar para 
ireklamo ang mga pasistang kara- 
hasan at pang-aabusong militar at 
igiit ang pagpapalalayas sa mga 
kampo militar. 

Kilala si Ka Leo sa kanyang ti- 
yaga at husay sa pagsisistematisa 
at pagpapalalim ng pag-aaral ng 
mga pagkilos at latag ng militar, 
laluna sa antas ng istratehiya at 
masasaklaw na plano at disposi- 
syon, at paghahapag ng mga ideya 
sa pagkontra sa mga ito. Masusi ni- 
yang pinag-aaralan ang iba't ibang 
mga planong internal security ope- 
ration ng kaaway at kung papaano 
bibiguin ang mga ito. 

Pinakahuli sa mga masugid na 
pinag-aralan niya ang Oplan Ban- 
tay Laya (OBL). Pagkakuha na pag- 
kakuha ng kabuuang plano at mga 
detalye ng ekstensyon nito, ang 
OBL2, kaagad siyang naghapag ng 
mga panukala para mabigo rin ito, 
katulad ng pagbigo ng rebolusyo- 
naryong kilusan sa naunang ber- 
syon nito at iba pang mas maagang 
oplan ng kaaway. 


Pasistang karahasan 
ng rehimeng Arroyo 

Ilan nang konsultant pangka- 
payapaan ng NDFP ang dinukot at 
maaaring tuluyang pinatay na ng 
mga operatibang paniktik at mili- 
tar sa ilalim ng rehimeng Arroyo. 
Ang pagdukot kay Ka Leo ay pagla- 
bag at walang pakundangang pag- 
lapastangan ng rehimen sa mga ka- 
sunduan sa pagitan ng reaksyuna- 
ryong gubyerno at ng NDFP, gayun- 
din sa mga pandaigdigang batas sa 
pagrespeto sa mga karapatang-tao 
at iba pang sibil at pampulitikang 
karapatan at sa mga pandaigdigang 
batas sa sibilisadong pakikidigma. 
Kabilang sa mga ito ang Joint Ag- 


reement on Safety and Immunity 
Guarantees (JASIG) na gumagaran- 
tiya sa buhay at kaligtasan sa ares- 
to ng mga konsultant at istap ng 
NDF na lumalahok sa usapang 
pangkapayapaan, at ang Compre- 
hensive Agreement on Respect for 
Human Rights and International 
Humanitarian Law (CARHRIHL). 

Sa loob lamang ng anim na ta- 
on, mahigit isang libo nang mga 
aktibista at kritiko ng rehimeng 
Arroyo ang dinukot at pinatay ng 
mga pwersang militar at paramili- 
tar sa desperasyong supilin ang 
paglaban ng mamamayang Pilipi- 
no. Ipinatutupad ng rehimen ang 
patakarang “huwag kumuha ng bi- 
langgo” at iba pang masasahol na 
patakarang lumalapastangan sa 
karapatang-tao at pandaigdigang 
alituntunin sa digmaan. 

Kabilang sa mga konsultant ng 
NDFP na dinukot ng kaaway sina 
Kasamang Rogelio Calubad at anak 
niyang si Gabriel, Kasamang Pru- 
dencio Calubid at kanyang asa- 
wang si Celina Palma, si Kasamang 
Cesar Batralo at ang sibilyang si 
Gloria Soco. Dinukot din ang mga 
kabilang sa istap ng NDFP na sina 
Philip Limjoco, Leopoldo Ancheta, 
Federico Intise at asawa niyang si 
Nelly. 

Inihapag na ng NDFP ang kani- 
lang mga kaso sa United Nations 
Working Group on Enforced Disap- 
pearances. Tinutukoy ng mga ka- 
song ito ang responsibilidad ni 
Gloria Arroyo bilang Commander- 
in-Chief ng AFP sa pagdukot kay Ka 
Leo at iba pang mga konsultant at 
istap ng NDFP sa usapang pangka- 
payapaan. Naghapag din ang iba't 
iba pang ligal na organisasyon at 
personahe ng mga kaso, reklamo at 
ulat sa Permanent People's Tribu- 
nal, sa United Nations High Com- 
mission For Human Rights (UN- 
HCHR) at sa iba pang pandaigdi- 
gang ahensya. 

Gumawa na rin ng ulat ang 
Special Rapporteur (ispesyal na ta- 

gapagsiyasat) ng UNCHR kaugnay 
ng nagaganap na malawakang eks- 
trahudisyal na pamamaslang, pag- 
dukot at iba pang karahasan sa 
mga aktibista, mga masugid na 
oposisyon at maging sa mga ino- 
senteng sibilyan. Nakapaglabas na 
ng mga depinidong hatol at kong- 
klusyon ang mga pandaigdigang 
korte at ahensyang ito na tunay na 
maysala ang rehimeng Arroyo at 
AFP. 

Kongkretong patunay ang mga 
ito ng pagsagasa ng teroristang 
rehimen at mga pwersang militar 


nito sa prosesong pangkapayaaan 
at sampal sa lahat ng nananawa-g- 
an at nagsisikap na muling buhay- 
in ang usapang pangkapayapaan. 
Dapat labanan ng lahat ng ma- 
mamayang nagmamahal sa kalaya- 
an, demokrasya at kapayapaan ang 
mga pagdukot, pamamaslang, iba 
pang karahasan at pang-aapi sa 
kanila at ang kabuuang pasistang 
palakad ng rehimeng Arroyo at 
mga armadong pwersa nito. 
Sisingilin ng mamamayan at 
rebolusyonaryong kilusan ang re- 
himeng Arroyo sa kriminal na pag- 


dukot kay Ka Leo Velasco at lahat 
ng iba pang pasistang krimen 
nito. 

Dapat puspusan at tuluy-tuloy 
na isulong at paigtingin kapwa 
ang armadong rebolusyonaryong 
pakikibaka at ang mga hayag at li- 
gal na kilos protesta laban sa bu- 
lok at brutal na papet at reaksyu- 
naryong rehimeng Arroyo. Dapat 
gawin ang lahat upang ito'y ibag- 
sak at palitan ng isang malaya, 
demokratiko, makatarungan at 
maka-mamamayang gubyerno at 
estado. ABI 

ahigit nang anim na buwan mula nang garapa- 
M in. dukutin ng mga operatibang militar ng 

rehimeng Arroyo si Kasamang Leo Velasco sa 
Cagayan de Oro City. Sa harap ng maraming tao, sapi- 
litan siyang isinakay ng mga militar sa kanilang van, 
kasabay ang pagpapakilala sa sarili bilang mga pwer- 
sang panseguridad at pagbabanta sa mga tao sa pali- 
gid na “huwag makialam.” 

Si Ka Leo ay isa sa mga namumunong kagawad ng 
Komite Sentral at upisyal ng Komiteng Tagapagpaga- 
nap ng Komite Sentral (KT-KS) ng Partido Komunista ng 
Pilipinas. Nagsisilbi rin siyang konsultant ng National 
Democratic Front of the Philippines (NDFP) sa usapang 
pangkapayapaan sa Gubyerno ng Republika ng Pilipinas 
(GRP). Inaamin ng mga upisyal militar na si Ka Leo ay 
matagal na nilang gustong dakpin at patayin. 

Mariing kinukundena ng PKP at buong rebolusyona- 
ryong kilusan ang duwag na pagdukot kay Ka Leo, ang 
walang pakundangang paglabag sa kanyang mga kara- 
patan at ang patuloy na pagtanggi ng reaksyunaryong 
gubyerno at militar na ilitaw siya. Walang habas ang 
pasistang karahasan ng rehimeng Arroyo sa lahat ng 
masugid na lumalaban sa bulok na papet at reaksyuna- 
ryong gubyerno, estado at sistemang panlipunan. 

Sino si Ka Leo? 

Si Kasamang Leo Velasco ay kabilang sa ilampung 
libong naglitawang magigiting na mandirigmang Pili- 
pino sa kanilang pakikibaka para sa pambansang kala- 
yaan, katarungan, demokrasya, kapayapaan at tunay 
na kaunlaran. Isa siya sa mahuhusay na lider ng rebo- 
lusyong Pilipino. 

Sa araw ding ito, 56 na taon na ang nakararaan, 
ipinanganak si Ka Leo sa Olongapo, Zambales. Maaga 
siyang namulat sa api at di pantay na pagtrato sa mga 
Pilipinong manggagawa kumpara sa mga pribilehiya- 
dong Amerikano sa Subic Naval Base, kung saan nag- 
trabaho ang kanyang ama. Sa paghahangad na maging 
manggagamot, pumasok siya sa College of Medicine 
ng University of the Philippines noong 1970 at suma- 
pi sa Progresibong Kilusang Medikal (PKM). Sa inspi- 
rasyon ng Unang Sigwa ng 1970, masugid siyang lu- 
mahok sa pakikibaka para sa mga pambansa-demokra- 
tikong karapatan at interes ng sambayanan. 

Estudyante pa lamang siya sa medisina'y may ma- 
rubdob na pagnanais na siyang makapaglingkod sa 
mamamayan sa pamamagitan ng paggamot sa mga 
maysakit. Lumahok siya sa mga misyong medikal sa 
mga maralitang komunidad. Doo'y nakita niyang ang 
laganap na mga sakit ng tao ay sintomas lamang ng 
malalalim na sakit ng buong sistemang panlipunan. 

Sa pagpapalalim ng pagsusuri ay nakita niyang 
nauugat ang mga ito sa mga saligang suliranin ng im- 
peryalismong US, laganap na pyudalismo at malalang 
burukrata kapitalismong humantong na sa pasismo. 
Nagpasya siyang ialay ang buong buhay sa puspusang 
pakikibaka para sa mga interes at adhikain ng mama- 
mayan, lalong-lalo na ng masang anakpawis. 

